Cryptorhinula

Cryptorhinula er en gruppe (slekt) av biller som hører til underfamilien køllebiller (Pselaphinae) i den store familien kortvinger (Staphylinidae).

Utseende 
Bittesmå (gjerne 1-2 millimeter), blanke, mørkbrunlige kortvinger. Kroppen er pæreformet. Hodet er trapesformet, med små, runde fasettøyne og groper i pannen. Antennene er middels kraftige. Maksillepalpene er lange, det ytterste leddet ganske stort. De ytterste leddene danner en kølle. Pronotum er forholdsvis lite, med rundede sider, bredest omtrent i midten, med runde, dype groper. Dekkvingene dekker omtrent halve bakkroppen, er blanke og rundede. Bakkroppsleddene er ganske korte, det aller meste av den synlige delen av bakkroppen er dekket av ett ryggledd. Beina er nokså lange, leggene litt krumme.

Levevis 
Disse billene lever på fuktige steder, som sumper og elvebredder, og også i maurtuer.

Utbredelse 
Slekten er utbredt i Brasil og Venezuela.

Systematisk oversikt 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien køllebiller Pselaphinae Latreille, 1802
 Gruppen Brachyglutini Raffray, 1904
 Slekten Cryptorhinula Schaufuss, 1887
 Cryptorhinula longiceps Raffray, 1891
 Cryptorhinula longiclava Raffray, 1890
 Cryptorhinula nodifera (Schaufuss, 1887)
 Cryptorhinula schaufussi Raffray, 1897
 Cryptorhinula xybaridoides Raffray, 1904

Eksterne lenker 
 

Køllebiller
Biller formelt beskrevet i 1887
Brasils insekter
Venezuelas insekter
Dyr formelt beskrevet av Ludwig Wilhelm Schaufuss